आसन में चार ट्रांसफार्मर केबल चोरी, मामला दर्ज
आसनगांव के खेतों में अज्ञात चोर चार बिजली ट्रांसफार्मर को चोरी कर फरार हो गए। पुलिस ने बिजली निगम के एसडीओ सुनील कुमार के बयान पर अज्ञात चोरों के खिलाफ मामला दर्ज कर कार्रवाई शुरू कर दी है। दरअसल, किसानों ने खेतों की सिंचाई के लिए बिजली कनेक्शन ले रखे हैं। विभाग द्वारा जिस किसान ने कनेक्शन ले रखा है उसके ही खेत में छोटा ट्रांसफार्मर लगा रखा है। बुधवार की रात को अज्ञात चोर किसान फते सिंह, राजकिशन, वेदपाल, बलबीर सिंह के खेत में लगे ट्रांसफार्मर के अंदर की क्वायल केबल चोरी कर ले गए। जबकि खाली खोेका जमीन पर फेंक गए। किसानों को इस बारे में सुबह खेत में जाने पर पता चला। घटना की सूचना पुलिस विद्युत निगम को दी। विभाग ने मामला दर्ज करा दिया। बताया गया कि करीब ढाई लाख रुपए की क्वाॅयल केबल चोरी हुई हैं।
bho_Deva hin_Deva